**ООУ „Гоце Делчев’’ -Општина Аеродром**

 Професионална ориентација на ученици од IX-те одд.

 **Предавање на тема: Како до полесен избор на идното занимање.**

 **Драги деветооделенци!**

Вие сега се наоѓате пред прагот на животот.Всушност се наоѓате во овој период кога треба да донесете одлука која е од големо значење во вашиот иден живот.Наскоро треба да донесете одлука во кое училиште ќе го продолжите своето образование .Со други зборови вие треба да донесете одлука за вашата идна професија.

На овој проблем му даваме особена важност затоа што на работното место човек поминува голем дел од неговиот живот.Работното место треба да биде извор на задоволство , а човек што работи на тоа работно место треба да биде продуктивен,да постигнува успех во својата работа.Неуспехот може да биде последица на погрешен избор на училиште , а не резултат на недоволна развиена способност.Современата психологија смета дека,освен некои исклучоци не постојат луѓе што не посетуваат никакви способности.Изборот на занимањето ,професијата или училиштето треба да се изврши соогласно способностите што се посетуваат.

 Способностите се во најголем степен вродени ,значи човекот ги донесува на свет со своето раѓање.Поседувањето на определени способности не е пресудно за успешно вршење на работата.Важен е и интересот кон работата.Кога човек ќе си постави пред себе цел,тој покажува активност која е насочена кон постигнување на таа цел.Идеален успех се постигнува ако целта е во склад со мотивацијата и кога мотивите се поврзани со способноста.Интересите своето потекло го имаат уште во детските игри.Во раното детство интересите се променливи , но кај вас во овој период се потрајни.

 Кој професионални интереси ќе преовладуваат кај младиот човек многу зависи од тоа во кој правец е насочен од страна на своето семејство ,училиштето и средината во која се движи.Значи способностите ,интересите и мотивите се важни моменти што влијаат врз успешно вршење на работата.Друг важен момент е здравствената состојба на човекот и условите за работа.

 Истражувањата покажале дека секој човек не може да врши секоја работа.Секој човек треба да работи на такво работно место за кое тој е најспособен.Ако секој работи она што најмногу му одговара ,односно ако секој ученик го продолжи своето образование во училиште каде се изучува занимање

кое најмногу му одговара,користа е двојна.Со мал напор човекот постигнува голем успех а и работата му преставува задоволство.

 Ако човекот погрешно ја одбере својата професија, тогаш тој ќе покажува постојано задоволство како во однос на себе така и во однос на својата околина, во семејството.Ова незадоволство ќе се одрази и на успехот во работата.Затоа на изборот на идното занимање треба да му се посвети особено внимание.А вие сте токму во овој период од животот ,кога треба да размислувате за вашето идно занимање.

 Секој од вас треба да си постави прашање какви се неговите способности,кои се мотивите поради кои се определува токму за тој вид училиште. Дали е навистина заинтересиран за таа професија и за тоа училиште и дали одлуката ја донел самостојно или под притисок.

 На одлуката на младиот човек влијаат повеќе фактори .Има ситуации кога таа одлука ја донесуваат неговите родители ,односно тие ја определуваат професијата на своето дете.При тоа родителите не тргнуваат од реалната ситуација во поглед на способностите ,желбите и интересите на своето дете.Дали интересите на детето се поклопуваат со интересите на родителите ,за тоа малку се грижат.Тоа не значи дека тие родители не им мислат добро на своите деца туку едноставно не можат да ја согледаат реалната ситуација.Меѓутоа постојат родители кои се објективни во поглед на изборот на професијата на своето дете.Тие можат да дадат совет,но главна одлука ја препуштаат на детето.

 Често пати и другарите вршат влијание.Тие можат да форсираат некое занимање или училиште и детето не сакајќи да се спротивстави на желбите на своите другари се определува за тоа занимање за кое нема желба и интерес а можеби и способност.

Од голема помош за точно информирање за видот на струките и занимања кои се изучуваат во средно образование како и поконкретни информации за бројот на ученици,паралелки,потребни поени и сл.е Конкурсот за упис во средно образование ,кој го издава МОН секоја учебна година и флаерите,презентациите споделени од страна на мрежата на средните училишта кои може да ги проследите преку кои може да добиете повеќе информации за училиштето.

Цел на ова излагање е да ви се укаже на значењето што треба да му го придадете на изборот на идното занимање.Важно е да се разбере дека изборот на занимање не треба да биде случајно ,а вие во тој избор да не бидете пасивни.Информирајте се ,размислете добро, испланирајте затоа што се работи за вашата иднина и среќно во натамошното образование.

**Подготвиле:Стручните соработници при ООУ „Гоце Делчев ‘’- Општина Аеродром**